Document ID: 31991D0323

KOMISSION PÄÄTÖS,
tehty 30 päivänä toukokuuta 1991,
moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä annetun neuvoston direktiivin 72/166/ETY soveltamisesta (91/323/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä 24 päivänä huhtikuuta 1972 annetun neuvoston direktiivin 72/166/ETY (1), sellaisena kuin se on viimeksi muutettuna direktiivillä 90/232/ETY (2)
sekä katsoo, että
direktiivin 72/166/ETY 1 artiklan 3 kohdassa määriteltyjen jäsenvaltioiden sekä Itävallan, Suomen, Norjan, Ruotsin, Sveitsin, Unkarin ja T Osekkoslovakian kansallisten vakuutuksenantajien toimistojen ("toimistot") välisiä nykyisiä suhteita, joiden avulla voidaan yhteisesti lakkauttaa sellaisten ajoneuvojen vakuutusten tarkastukset, joiden pysyvä kotipaikka on kyseisten 19 maan alueella, sääntelevät 2 päivänä marraskuuta 1951 kansallisten vakuutuksenantajien toimistojen kesken tehtyä vihreän kortin järjestelmää koskevaa yleissopimusta täydentävät seuraavat sopimukset ("lisäsopimukset"), jotka on tehty:
- 12 päivänä joulukuuta 1973 yhdeksän jäsenvaltion sekä Itävallan, Suomen, Norjan, Ruotsin ja Sveitsin toimistojen kesken ja laajennettu 15 päivänä maaliskuuta 1986 koskemaan Portugalin ja Espanjan toimistoja sekä 9 päivänä lokakuuta 1987 Kreikan toimistoa,
- 22 päivänä huhtikuuta 1974 edellä mainitun, 12 päivänä joulukuuta 1973 tehdyn lisäsopimuksen alkuperäisten allekirjoittajien sekä Unkarin toimiston kesken,
- 22 päivänä huhtikuuta 1974 edellä mainitun, 12 päivänä joulukuuta 1973 tehdyn lisäsopimuksen alkuperäisten allekirjoittajien sekä T Osekkoslovakian toimiston kesken,
- 14 maaliskuuta 1986 Kreikan sekä T Osekkoslovakian ja Unkarin toimistojen kesken,
komissio on sen jälkeen tehnyt direktiivin 72/166/ETY soveltamista koskevat päätökset 74/166/ETY (3), 74/167/ETY (4), 75/23/ETY (5), 86/218/ETY (6), 86/219/ETY (7), 86/220/ETY (8), 88/367/ETY (9), 88/368/ETY (10) ja 88/369/ETY (11), joissa vaaditaan, että kukin jäsenvaltio lakkaa tarkastamasta sellaisten ajoneuvojen liikennevakuutuksia, joiden pysyvä kotipaikka on toisen jäsenvaltion Euroopassa olevalla alueella tai Unkarin, T Osekkoslovakian, Ruotsin, Suomen, Norjan, Itävallan tai Sveitsin alueella ja joita lisäsopimukset koskevat,
toimistot ovat tarkastaneet ja yhdenmukaistaneet lisäsopimusten tekstit ja korvanneet ne 15 päivänä maaliskuuta 1991 direktiivin 72/166/ETY 2 artiklan 2 kohdassa säädettyjen periaatteiden mukaisesti tehdyllä sopimuksella ("monenkeskinen takuusopimus"), ja
komission lisäsopimuksia koskevat päätökset, joissa jäsenvaltioita vaaditaan olemaan tarkastamatta sellaisten ajoneuvojen liikennevakuutuksia, joiden pysyvä kotipaikka on toisen jäsenmaan Euroopassa olevalla alueella tai Unkarin, T Osekkoslovakian, Ruotsin, Suomen, Norjan, Itävallan ja Sveitsin alueella, tulisi näin ollen kumota ja korvata tällä päätöksellä,
ON TEHNYT TÄMÄN PÄÄTÖKSEN:
1 artikla
Jäsenvaltioiden on 1 päivästä kesäkuuta 1991 alkaen oltava tarkastamatta sellaisten ajoneuvojen liikennevakuutuksia, joiden pysyvä kotipaikka on toisen jäsenvaltion Euroopassa olevalla alueella tai Unkarin, T Osekkoslovakian, Ruotsin, Suomen, Norjan, Itävallan tai Sveitsin alueella ja joita koskee kansallisten vakuutuksenantajien toimistojen 15 päivänä maaliskuuta 1991 tekemä monenvälinen takuusopimus.
2 artikla
Tällä päätöksellä kumotaan ja korvataan 1 päivästä kesäkuuta 1991 alkaen komission päätökset 74/166/ETY, 74/167/ETY, 75/23/ETY, 86/218/ETY, 86/219/ETY, 86/220/ETY, 88/367/ETY, 88/368/ETY ja 88/369/ETY.
3 artikla
Jäsenvaltioiden on ilmoitettava tämän päätöksen täytäntöön panemiseksi toteuttamistaan toimenpiteistä komissiolle viipymättä.
4 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä toukokuuta 1991.

Labels: 8
2
15